Λέλυντορπ

Το Λέλυντορπ (Lelydorp, σρανά-τόνγκο Kofi Djompo) είναι η δεύτερη μεγαλύτερη πόλη του Σουρινάμ, μετά την πρωτεύουσα Παραμαρίμπο, με πληθυσμό 18.663 κατοίκους το 2012. Το Λέλυντορπ είναι η έδρα του Διαμερίσματος Γουανίκα και είναι κτισμένο σε μέσο υψόμετρο εννέα μέτρα πάνω από την επιφάνεια της θάλασσας.

Γενικώς θεωρείται ότι το Λέλυντορπ έχει τον χαρακτήρα ενός «μεγάλου χωριού», παρά μιας πόλης. Το Διαμέρισμα Γουανίκα, από την άλλη, είναι από τα πιο πυκνοκατοικημένα και αστικοποιημένα διαμερίσματα του Σουρινάμ. Το Λέλυντορπ είναι το κυριότερο θέρετρο του διαμερίσματος, και έτσι έχει πολλά καταστήματα, γραφεία και επιχειρήσεις, χωρίς να έχει μια ξεκάθαρη δομή πόλεως, με πολλά χωράφια κοντά στο κέντρο και ανάμεσα στις γειτονιές.

Ο πληθυσμός του Λέλυντορπ αποτελείται από ένα μείγμα Ιαβανέζων, Ινδών, μιγάδων από την Αφρική και λευκών. Από το 1890 έως το 1939 πολλοί Ιαβανέζοι εγκαταστάθηκαν στην περιοχή, μάλιστα ονομασίες οδών της πόλεως, όπως Sumatraweg, Celebesweg και Tawangsarieweg, είναι ινδονησιακής προελεύσεως. Ο ποταμός Σαραμάκα χωρίζει το Λέλυντορπ από το Διαμέρισμα Σαραμάκα.

Στο Λέλυντορπ βρίσκεται το «Καραϊβικό Κέντρο] (Caribbean Centre), ένα συνεδριακό κέντρο που ιδρύθηκε από τον συγγραφέα Bhai (πραγματικό όνομα Τζέιμς Ράμλαλ). Στις 16 Ιουλίου 2010 εγκαινιάσθηκε στην πόλη το «Πάρκο νεοτροπικών πεταλούδων»., ενώ στις 7 Φεβρουαρίου 2020 το Περιφερειακό Νοσοκομείο της Γουανίκα, με 189 κλίνες (οι εννέα εντατικής θεραπείας).

 Στην πόλη γεννήθηκε ο Τσαν Σαντόχι (γενν. 1959), Πρόεδρος του Σουρινάμ.
 Το Λέλυντορπ είναι «αδελφοποιημένο» με την πόλη Λέλυσταντ της Ολλανδίας.

Παραπομπές

Εξωτερικοί σύνδεσμοι


Λελυντορπ